Alejandro Jodorowsky

Alechandras Chodorovskis (Alejandro Jodorowsky, g. 1929 m. vasario 17 d. Tokopiljoje, Čilėje) – Rusijos žydų išeivių sūnus, yra aktorius, režisierius, prodiuseris, kompozitorius, mimas, humoristinių knygų autorius ir psichoterapeutas. Geriausiai žinomas kaip keleto ezoterinio, siurrealaus ir šokiruojančio pobūdžio filmų kūrėjas ir humoristinių knygų autorius.

Kulto filmų kūrėjas kartą yra pasakęs: „Iš filmo aš laukiu ko dauguma amerikiečių tikisi iš psichodelinių narkotikų“. Jis taip pat yra New Age spiritualistas, ieškotojas, vienas iš pasaulyje gerai žinomų Taro kortų žinovų. Jodorowsky paskutiniu metu kuria psichoterapijos metodą, vadinamą „psichomagija“, kuris turėtų padėti gydyti vaikystėje patirtų psichologinių traumų padarinius. Pastaroji terapija pagrįsta tikėjimu, jog tam tikrų kūno judesių seka gali tiesiogiai įtakoti pasąmonę, atpalaiduodama ją nuo eilės traumų, kartais perduodamų iš kartos į kartą. Terapeutas nurodo judesių seką išstudijavęs paciento asmenybę ir jo giminės medį.

Meninė karjera 
1962 kartu su Roland Topor ir Ferdinando Arrabal įkūrė Panikos judėjimą (Panic Movement). Taip pat dirbo su žymiais menininkais Marcel Marceu, Maurice Chevalier, H. R. Giger, Dan O'Bannon, Jean Giraud (Moebius). John Lennon buvo didelis Jodorowsky darbų gerbėjas, padėjęs pristatyti jo filmus įvairiose JAV peržiūrose.

2005 m. gruodžio 3 d., Gurteen pilyje, Kilsheelan’e nereliginėje santuokos ceremonijoje sutuokė savo bičiulį Marilyn Manson ir Dita Von Teese (tikras vardas: Heather Sweet). Manson pripažino, jog jo paties sceninė išvaizda gimė Jodorowsky įtakoje.

Režisieriaus karjera 
Jodorowsky kartą pasakė, „dauguma režisierių stato filmus akimis, tuo tarpu aš juos statau savo kiaušais (cojones)“.

Pradėjęs karjerą Meksikoje, vėliau čia pastatė dauguma savo filmų, taip pat ir Fando y Lis (1968). Pastarasis filmas, debiutavęs Acapulco mieste, išgarsėjo dėl įsišėlusių riaušių.

El Topo (1970), mistinis vesternas, antrasis jo filmas, šiais laikais priskiriamas kultinio filmo klasikai. John Lennon ir Yoko Ono pasirūpino filmo išleidimu ir platinimu JAV.

Jodorowsky’io trečiąjį filmą, La Montaňa Sagrada („Šventas Kalnas“) (1973), pilnai finansavo John Lennon ir Yoko Ono. Filmo biudžetui buvo skirta $1,500,000 (JAV Dolerių), jis tuomet tapo brangiausiu Meksikoje išleistu filmu. Kalbama, kad tebuvo panaudota tik pusė skirtos sumos.

1975ais Jodorowsky pradėjo darbą su Frank Herbert'o adaptacija Dune (Kopos). Filme vaidinti buvo pakviesti – jo sūnus Brontis (Paul), Orson Welles – Baronas, Salvador Dalí – Imperatorius, Mick Jagger – Feyd Rautha, Alain Delon – Duncan Idaho, Geraldine Chaplin – Lady Jessica, Dan O'Bannon scenarijaus autorius, Chris Foss, Pink Floyd, H. R. Giger ir Jean Giraud (Moebius). Pinigai buvo išleisti filmui įpusėjus, Jodorowsky’io teigimu projektas nutrūko Hollywood'o „dėka“ dėl filmo „prancūziškumo“ (keistas pareiškimas, žinant jog Jodorowsky, būdamas natūralizuotas Prancūzijos pilietis, niekada savęs netapatino su konkrečia šalimi ar kultūra. Finansavimas ir jo prodiuseris buvo iš Prancūzijos: Jerome Seydoux). Projekto dalyviai tikina jog filmo scenografija vėliau buvo panaudota Star Wars. 9’o dešimtmečio pradžioje David Lynch sukūrė savo Dune versiją.

1989 Jodorowsky baigė Santa Sangre.

2000 Jodorowsky laimėjo Chicago Underground Film Festival Jack Smith Lifetime Achievement apdovanojimą. Jis pats apsilankė festivalyje, kuriame buvo parodyti jo filmai, tarp jų „El Topo“ ir „The Holy Mountain“. Pastarųjų filmų autorinės teisės priklauso Allen Klein'ui, JAV verslininkui, įrašų kompanijos savininkui. Anot festivalio direktoriaus Bryan Wendorf, buvo dvejota iki paskutinės minutės, ar renginys nebus nutrauktas staiga pasirodžius policijai.

2007 m. išsprendus autorinių teisių disputą su Allen Klein filmai El Topo ir The Holy Mountain išleisti DVD formate.

Filmografija 
 Les Têtes interverties (1957 m.)
 Fando y Lis (1967 m.)
 El Topo (1970 m.)
 Šventasis kalnas (La montaña sagrada, 1973 m.)
 Tusk (1980 m.)
 Santa Sangre (1989 m.)
 The Rainbow Thief (1990 m.)

Nuorodos 
 The Symbol Grows: Alejandro Jodorowsky 
 Jodorowsky le scénariste (in French, contains list of comic works)
 Official website at ClubCultura.com (in Spanish) 
 Jodo Universe: Inside the Esoteric Mind of Alejandro Jodorowsky  (from Res Magazine)
 SuicideGirls interview with Jodorowsky by Daniel Robert Epstein

Aktoriai
Rašytojai humoristai
Čilės asmenybės
Čilės kino režisieriai
Mistikai
Kino kompozitoriai